ຂປລ.ບໍລິສັດ ຕຣີເພັດ ອີຊູຊຸເຊວ ຈຳກັດ ໄດ້ນຳເອົາລົດກະບະ ອີຊູຊຸດີແມັກ ວີ-ຄອດ 4×4 ລຸ້ນໃໝ່ ມາຈຳໜ່າຍ ໃນ ສປປ ລາວ. ລົດລຸ້ນດັ່ງກ່າວ, ເປັນລົດທີ່ມີການອອກແບບ ຕົບແຕ່ງພິເສດ, ພ້ອມຄວາມສະບາຍທີ່ຫລູຫລາ ຂອງຫ້ອງໂດຍສານ ສຸດຍອດສະມັດຖະນະຂອງລົດອ໋ອບໂຣດ. ລົດອີຊູຊຸ ລຸ້ນພິເສດດັ່ງກ່າວ, ສາມາດຕອບໂຈດການໃຊ້ວຽກ ໄດ້ຢ່າງຄົບຖ້ວນ, ຊ່ວງລ່າງແຂງແຮງຢືດຕິດຖະໜົນໄດ້ເປັນຢ່າງດີ, ມີໃຫ້ເລືອກທັງເກຍອໍໂຕ 5ສະປີດ ແບບ Rev Tronicແລະ ເກຍທຳມະດາ 5ສະປີດ ປັບໄດ້ຕາມໃຈ ລາຄາພຽງ 359 ລ້ານກີບ.
ລົດອີຊູຊຸດີແມັກ ວີ-ຄອດສ 4×4ມາພ້ອມກັບເຄື່ອງຈັກ ອີຊູຊຸ 3.0ດີດີໄອ ບລູພາວເວີ ຂະໜາດ 3.000ຊີຊີ, 163ແຮງມ້າ, ພາຍນອກໂດດເດັ່ນດ້ວຍຊຸດແຕ່ງພິເສດ, ພ້ອມລະບົບສົ່ງກຳລັງແບບ GENIUS SPORT SHIFTໃນລຸ້ນເກຍທຳມະດາ, ໄຟບອກຕຳແໜ່ງເກຍ ແລະ ແຈ້ງເຕືອນໃຫ້ປ່ຽນເກຍໃນຮອບ ແລະ ຄວາມໄວທີ່ເໝາະສົມ, ເພີ່ມປະສິດທິພາບການປະຢັດນ້ຳມັນສູງສຸດ, ລະບົບ Terrain Commandສະວິດ ປັບລະບົບຂັບເຄື່ອນລະຫວ່າງ 2ລໍ້ ແລະ 4ລໍ້ ດ້ວຍລະບົບມໍເຕີໄຟຟ້າ ໃຫ້ຄວາມຖືກຕ້ອງຫລາຍທີ່ສຸດ, ປັບປ່ຽນງ່າຍສະດວກ, ວ່ອງໄວ, ສາມາດປັບລະບົບຂັບເຄື່ອນ ໄດ້ຕາມຄວາມຕ້ອງການ ທັງ 4 ລໍ້ ແລະ 2ລໍ້ ເລືອກໃຊ້ໄດ້ເຖິງ 3ຮູບແບບ ຄື 2H, 4Hແລະ 4L ຕາມສະພາບຫົນທາງ, ລະບົບຄວາມປອດໄພສົມບູນແບບ ທັງລະບົບຄວບຄຸມຄວາມໄວຂະນະລົງທາງຄ້ອຍ ແລະ ສູງຊັນ HDC (Hill Descent Control), ລະບົບຊ່ວຍອອກຕົວໃນທາງຊັນ HSA (Hill Start Assist),ລະບົບຄວບຄຸມການຊົງຕົວ ESC (Electronic Stability Control)ແລະ ລະບົບປ້ອງກັນລໍ້ໝຸນຟຣີ ຂະນະອອກຕົວ TCS (Traction Control System),ຊ່ວຍໃນການອອກຕົວໃນກໍລະນີທາງໝື່ນ ແລະ ອື່ນໆ.
ທ່ານ ຮິຊາໂອະ ອີໂຕ (Hisao Ito) ຜູ້ຈັດການທົ່ວໄປ ຫ້ອງການຜູ້ຕາງໜ້າ ນະຄອນຫລວງວຽງຈັນ ບໍລິສັດ ຕຣີເພັດ ອີຊູຊຸເຊວສ ຈຳກັດ ກ່າວວ່າ: ຈາກການເຂົ້າຢ່າງຕໍ່ເນື່ອງຂອງກຸ່ມຕຣີເພັດ ເຮັດໃຫ້ທີ່ຜ່ານມາ ລົດກະບະອີຊູຊຸດີແມັກ ແລະ ລົດນັ່ງອະເໜກປະສົງ ອິຊູຊຸມິວ-ເອັກຕ່າງໄດ້ຮັບຄວາມນິຍົມສູງ ແລະ ແຜ່ຫລາຍ, ໂດຍຜູ້ຊົມໃຊ້ໃນ ສປປ ລາວ ມີຄວາມໝັ້ນໃຈໃນສະມັດຖະນະອັນດີ ເລີດຂອງເຄື່ອງຈັກອີຊູຊຸບລູພາວເວີ ສຸດຍອດລົດປະຢັດນໍ້າມັນ ແລະ ທົນທານຕໍ່ທຸກສະພາບ.
ເນື້ອໃນ: ຂປລ